N Á V R H

## OPATRENIE

**Ministerstva financií Slovenskej republiky**

**z ... 2013**

**č. MF/17695/2013-74,**

**ktorým sa mení a dopĺňa opatrenie Ministerstva financií Slovenskej republiky z 1. decembra 2010 č. MF/24975/2010-74, ktorým sa ustanovujú podrobnosti o postupoch účtovania a podrobnosti o usporiadaní, označovaní položiek účtovnej závierky, obsahovom vymedzení niektorých položiek a rozsahu údajov určených z účtovnej závierky na zverejnenie pre účtovné jednotky účtujúce v sústave jednoduchého účtovníctva, ktoré nie sú založené alebo zriadené na účel podnikania v znení neskorších predpisov**

Ministerstvo financií Slovenskej republiky podľa § 4 ods. 2 zákona č. 431/2002 Z. z. o účtovníctve v znení neskorších predpisov ustanovuje:

**Čl. I**

Opatrenie Ministerstva financií Slovenskej republiky z 1. decembra 2010 č. MF/24975/2010-74, ktorým sa ustanovujú podrobnosti o postupoch účtovania a podrobnosti o usporiadaní, označovaní položiek účtovnej závierky, obsahovom vymedzení niektorých položiek a rozsahu údajov určených z účtovnej závierky na zverejnenie pre účtovné jednotky účtujúce v sústave jednoduchého účtovníctva, ktoré nie sú založené alebo zriadené na účel podnikania (oznámenie č. 472/2010 Z. z.) v znení opatrenia zo 14. decembra 2011 č. MF/27210/2011-74 (oznámenie č. 561/2011 Z. z.) a opatrenia zo 14. novembra 2012 č. MF/22612/2012-74 (oznámenie č. 368/2012 Z. z.) sa mení a dopĺňa takto:

1. V § 1 ods. 2 sa slová „v prílohách č. 1 a 2“ nahrádzajú slovami „v prílohe“.
2. V § 6 ods. 1 sa vypúšťajú slová „okrem cenných papierov na obchodovanie, ktoré sa oceňujú reálnou hodnotou“.
3. V § 6 ods. 2 sa vypúšťa druhá veta.
4. V § 6 sa vypúšťajú odseky 4 až 8.
5. V § 9 ods. 23 sa na konci pripája táto veta:

„Účtuje sa tu aj odmena za prácu pre spoločenstvo vlastníkov bytov a nebytových priestorov spolu s daňovou povinnosťou.5b)“.

Poznámka pod čiarou k odkazu 5b znie:

„5b) § 43 ods. 3 písm. n) zákona č. 595/2003 Z. z. v znení zákona č. .../2013 Z. z.“.

1. § 13 sa dopĺňa odsekom 7, ktorý znie:

„(7) V účtovnej jednotke, ktorou je spoločenstvo vlastníkov bytov a nebytových priestorov sa v pomocnej knihe pohľadávok a záväzkov z pracovnoprávnych vzťahov účtuje aj odmena za prácu pre spoločenstvo vlastníkov bytov a nebytových priestorov.“.

1. V § 25 sa za odsek 3 vkladá nový odsek 4, ktorý znie:

„(4) Vzor účtovnej závierky a vysvetliviek na jej vyplňovanie sú uvedené v prílohe.“.

Doterajšie odseky 4 a 5 sa označujú ako odseky 5 a 6.

1. Za § 26a sa vkladá nový § 26b, ktorý vrátane nadpisu znie:

„§ 26b

Prechodné ustanovenie k úpravám účinným od 1. januára 2014

Vzor účtovnej závierky v znení účinnom od 1. januára 2014 vrátane vysvetliviek sa použije po prvýkrát pri zostavovaní účtovnej závierky za účtovné obdobie, ktoré končí 31. decembra 2013 a neskôr.“.

1. Príloha č.1 sa nahrádza prílohou k tomuto opatreniu.
2. Príloha č. 2 sa vypúšťa.

**Čl. II**

Toto opatrenie nadobúda účinnosť 1. januára 2014.

Peter Kažimír

podpredseda vlády a minister financií